open-index/open-wikipedia-markdown huggingface dataset:
Կենան Կոդրո

**Կենան Կոդրո** (*,* ), բոսնիացի ֆուտբոլիստ, իսպանական «Աթլետիկ Բիլբաո» ակումբի և Բոսնիա և Հերցեգովինայի ազգային հավաքականի հարձակվող։ Բոսնիացի հայտնի ֆուտբոլիստ և մարզիչ Մեհո Կոդրոյի որդին է։

## Կենսագրություն
Կենան Կոդրոն ծնվել է 1993 թվականի օգոստոսի 19-ին Իսպանիայի Սան Սեբաստիան քաղաքում։ Պրոֆեսիոնալ կարիերան սկսել է 2011 թվականին «Ռեալ Սոսիեդադ Բ» թիմում, որտեղ հանդես է եկել իր հոր ղեկավարությամբ։ 2012 թվականի ձմռանը նա վեց ամսով վարձավճարով տեղափոխվել է Տերսերայի «Լագուն Օնակ» ակումբ։

2014 թվականի հուլիսի 12-ին նա պայմանագիր է կնքել «Օսասունա» ակումբի հետ, որը խաղում էր Սեգունդայում։ 2015/2016 մրցաշրջանը «Օսասունան» առաջնությունն ավարտել է 6-րդ տեղում և փլեյ-օֆի միջոցով իրավունք է ստացել խաղալու Լա Լիգայում։ Ֆուտբոլիստի նորամուտը Պրիմերայում կայացել է 2016 թվականի օգոստոսի 19-ին «Մալագայի» դեմ առաջին տուրի խաղում։

2017 թվականի ամռանը Կոդրոն չորս տարվա պայմանագիր է կնքել գերմանական «Մայնց 05»-ի հետ։ Գերմանիայում նա խաղային քիչ պրակտիկա է ստացել՝ վեց ամսվա ընթացքում անցկացնելով ընդամենը 8 հանդիպում, որոնցում հիմնականում դուրս է եկել փոխարինման։ 2018 թվականի փետրվարին նա մինչև մրցաշրջանի ավարտը վարձավճարով տրվել է շվեյցարական «Գրասհոպերին»։ Այնտեղ կես մրցաշրջանում Կենանը 14 խաղում խփել է 7 գոլ։

2018 թվականի հուլիսին Կոդրոն տեղափոխվել է դանիական «Կոպենհագեն», որի հետ կնքել է չորս տարվա պայմանագիր։ Վեց ամսվա ընթացքում նա Դանիայի առաջնությունում անցկացրել է 8 հանդիպում, դարձել 1 գոլի հեղինակ։ Կենանը ևս հինգ գոլ է խփել Եվրոպայի լիգայի որակավորման փուլում, այդ թվում՝ հեթ-տրիկի հեղինակ է դարձել իսլանդական «Ստյառնանի» հետ խաղում։

2019 թվականի հունվարի 31-ին Կոդրոն վերադարձել է իսպանական Պրիմերա՝ 3,5 տարվա պայմանագիր կնքելով Բիլբաոյի «Աթլետիկի» հետ։ 2020/21 մրցաշրջանում ակումբի կազմում դարձել է Իսպանիայի Սուպերգավաթի հաղթող։

2021 թվականի հունվարին վեց ամսով վարձավճարով տեղափոխվել է իսպանական մեկ այլ ակումբ՝ «Ռեալ Վալյադոլիդ»։ Վարձավճարի ավարտից հետո, 2021 թվականի հունիսի 30-ին, վերադառնալու է Բիլբաոյի «Աթլետիկ»։

### Կարիերա ազգային հավաքականում
Բոսնիա և Հերցեգովինայի ազգային հավաքականում իր նորամուտը Կենան Կոդրոն նշել է 2017 թվականի մարտի 28-ին Ալբանիայի ազգային ընտրանու դեմ ընկերական խաղում։ Նույն տարվա սեպտեմբերի 3-ին, Աշխարհի 2018 թվականի առաջնության ընտրական մրցաշարի Ջիբրալթարի հավաքականի դեմ խաղի 65-րդ րոպեին, նա խփել է իր առաջին գոլը ազգային թիմի կազմում։ Հավաքականի կազմում անցկացրել է 9 խաղ և դարձել 2 գոլի հեղինակ։

## Ծանոթագրություններ

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օսասունայի ֆուտբոլիստներ
The ReVe Festival: Day 1

***The ReVe Festival: Day 1***, հարավկորեական գըրլ բենդ Red Velvet-ի վեցերորդ մինի ալբոմը (ընդհանուր տասերորդ)։ Այն թողարկվել է 2019 թվականի հունիսի 19-ին` SM Entertainment լեյբլով։ Այն ներառում է իր մեջ վեց երգ և գլխավոր «Zimzalabim» երգը։

## Թրեք լիստ

## Չարթեր

## Մրցանակներ և առաջադրումներ

## Ծանոթագրություններ

Կատեգորիա:2019 մինիալբոմներ
Կառլինո (մետաղադրամ)

**Կառլինո** (), իտալական և մալթական ոսկե և արծաթե մետաղադրամների անվանում։ Կառլինոն տարածված էր Իտալիայի հարավում և հյուսիս-արևմուտքում, Պապական մարզում։ Այն առաջին անգամ հատվել է Նեապոլի թագավորությունում՝ Կառլ I Անժուացու իշխանության օրոք (1266-1282), որի անունով էլ ստացել է իր անվանումը։ Այն գոյություն է ունեցել որպես դրամական միավոր մինչև Իտալիայի միավորումը և իտալական լիրայի ներդրումը 1861 թվականին։

## Ոսկե կառլինո
[աջից|մինի|250x250փքս| [Կառլ I (Երուսաղեմի արքա)|Կառլ I Անժուացու կառլինոն]]
Առաջին անգամ հատվել է Նեապոլի թագավոր Կառլ I Անժուացու (1266-1282) օրոք, որի անունով էլ կոչվել է։ Մետաղադրամի դիմերեսըին պատկերված էին Մարիամ Աստվածածինն ու Գաբրիել հրեշտակապետը, որը նրան բարի լուր է բերում Հիսուս Քրիստոսի վերահաս ծննդի մասին։ Դարձերեսին պատկերված է պետության զինանշանը։ Կառլ I և Կառլ II Անժուացիների կառլինոները իրենց պատկերի պատճառով կոչվում էին նաև ողջույն (սալյուտ), սալյուտդոր կամ սալյուդոր։

Հատվում էին նաև ½ կառլինո արժողությամբ ոսկյա մետաղադրամներ։ Իրենց անվանական արժեքով առաջին կառլինոները համապատասխանում էին օգոստալիսին։ Նրանց քաշը մոտ 4,4 գրամ էր։ Երկար դադարից հետո ոսկե կառլինոյի թողարկումը շարունակվել է Սարդինիայի թագավորությունում Կառլ Էմմանուել III-ի (1730-1773) և նրա իրավահաջորդ Վիկտոր Ամադեո III-ի (1773-1796) օրոք։ Ի տարբերություն միջնադարյան մետաղադրամների, դրանցում մաքուր ոսկու պարունակությունը հասնում էր 30 գ-ի։

## Արծաթե կառլինո
աջից|մինի|250x250փքս| Կառլ II Անժուացու արծաթե կառլինոն
Նեապոլի Կառլ II Անժուացի թագավորի օրոք 1303 թվականին Տուրյան գրոշին կրկնօրինակելով թողարկվել է կես ոսկե տարի կամ  դուկատ արժեքով մետաղադրամ, որը կոչվում էր արծաթե կառլինո։ Մետաղադրամի քաշը եղել է 958-րդ հարգի արծաթի 3,34 գրամ։ Կառլինոն շատ նմանակներ ուներ, որոնցից մի քանիսը ունեցել են սեփական անուններ։ Այսպես, այն կառլինոն, որի դարձերեսին պատկերված էր շուշան, սկսեց կոչվել ջիլյատո, Ալֆոնս թագավորի կառլինոն՝ ալֆոնսինո, Ֆերդինանդինը՝ կորոնատո։

Կառլինոն մնացել է Նեապոլի թագավորության արժույթը մինչև 1813 թվականը։ 18-րդ դարում պետության մետաղադրամային համակարգը ներառում էր հետևյալ դրամական միավորները.

* 6 կավալլո = 1 տոռնեզե
* 240 տոռնեզե = 120 գրանո = 12 կառլինո = 6 տարի = 1 պիաստր
* 100 գրանո = 1 դուկատ

10 գրանո անվանական արժեքով մետաղադրամները հատում էին Երկու Սիցիլիաների թագավորություն>ում, Պապական մարզում՝ մինչև 1860 թվականը։ Նրանց հարաբերակցությունն այլ դրամական միավորների հետ հետևյալն էր. 6 գրոսսո = 4 կառլինո = 3 ջուլիո = 3 պաոլո = 1 տեստոնե, 14 կառլինո = 1 պիաստր։

Իտալական տարբեր պետություններից բացի, կառլինոն հատել են նաև Մալթայում՝ Մալթայի օրդենի օրոք։ Այս պետությունում այն հավասար էր 10 գրանոյի։

## Ծանոթագրութուններ

## Գրականություն
* 
* 
* 

Կատեգորիա:Իտալիայի մետաղադրամներ
Կատեգորիա:Մալթայի մետաղադրամներ
Կատեգորիա:Ոսկե դրամներ
Աշաք

**Աշաք** (), գյուղ Մալթայի հարավային շրջանում։ Բնակչության թվաքանակը 2014 թվականի մարտի 31-ի տվյալներով եղել է 4.722, 2020 թվականի հունիսի 1-ի տվյալներով՝ 4.928: Վարկածներից մեկի համաձայն՝ բնակավայրի անվանումը առնչվում է *Axiaq* (գրվում է նաև *Axiak* կամ *Asciak*) ազնվականական տոհմի հետ, որը 14-րդ դարում կալվածքներ է ունեցել այս վայրերում։ Ըստ երկրորդ վարկածի՝ գյուղի անվանումը ծագել է մալթերեն համահունչ մի բառից, որը թարգմանաբար նշանակում է *բերկրանք*։

## Տեսարժան վայրեր
Գյուղի պաշտամունքային գլխավոր կառույցը Սուրբ Մարիամի վերափոխման եկեղեցին է, որը մալթացիների շրջանում առավել հայտնի է *Santa Marija* անվանումով։ Կառուցվել է 1784 թվականին, բարոկկո ոճով։ Եկեղեցում կանգնեցված է Կույս Մարիամի արձանը, որը 1808 թվականի գործ է։ Մարիամ Աստվածածինը համարվում է բնակավայրի հովանավոր սուրբը։ Նրա տոնը մեծ շուքով նշվում է յուրաքանչյուր տարի, հուլիսի 30-ից մինչև օգոստոսի 15-ը։
 
Բնակավայրի մյուս տեսարժան վայրերից են՝

* Սբ. Ֆիլիպի մատուռը
* Սբ. Լյուսիի մատուռը 1535 թ.
* Քավություն շնորհող Քրիստոսի մատուռը
* Ծովային խեցգետնակերպերի խեցիներով զարդարված շինությունը

Գյուղում գործում են *Lidl* սուպերմարկետը և առևտրի ավելի փոքր մի քանի օբյեկտներ։

## Պատկերասրահ

Ghaxaqparish.JPG|Սուրբ Մարիամի վերափոխման ծխական եկեղեցին
Saintmaryghaxaq.JPG|Սուրբ Մարիամի արձանը
Malta - Ghaxaq - Triq Hal Tarxien - Kappella ta' Santa Lucija tal-Barrani 01 ies.jpg|Սբ. Լյուսիի մատուռը
SantaMarijaGhaxaqMalta.jpg|Շուկան


## Ծանոթագրություններ

## Արտաքին հղումներ
* Աշաքի տեղական խորհուրդ 
* St.Mary’s Band Club ''(Titular Feast)
* An informative site about the titular feast in Ghaxaq celebrated to the village only Patroness-Our Lady of the Assumption(St.Mary)
* St.Joseph’s Band Club
* Feast of Saint Joseph
*  Տոնախմբություններ Աշաքում

Կատեգորիա:Մալթայի բնակավայրեր
Համիլկար Առաջին

**Համիլկար Առաջին** (), Կարթագենի` Ք.ա. հինգերորդ դարի սկզբի արքա՝ շՄագոնյան տոհմից։

## Կենսագրություն
Համիկլարը Հաննոնի որդին էր։ Նրա պապը Մագոն Առաջինն էր՝ Մագոնիդների տոհմի հիմնադիրը։Ըստ Հերոդոտոսի, Համիլքարը  մի սիրակուսցի կնոջ որդի էր, ով թագավոր դարձավ բացառիկ քաջության շնորհիվ։

Երբ Համիլքարը Կարթագենի սուֆետ էր(գլխավոր մագիստրատոս),նրան տվեցին մի մեծ բանակի հրամանատարություն, որը մեր թվարկությունից առաջ 480 թվականին դաշնակցելով Տերիլլիուսի (Հիմերայի աքսորված բռնակալ) և Անաքսիլայի (Ռեգիուսի տիրակալ) հետ՝ նա ներխուժեց Սիցիլիա՝նպատակ ունենալով տապալել Սիրակուզայում տիրող Գելոնին։ Հնարավոր է նաև, որ Համիլքարը պարսից արքա Քսերքսես առաջինի դաշնակիցն էր և նպատակ ուներ օգնելու նրան հույների հետ պատերազմում։ Հերոդոտոսը գրում է, որ կարթագենացիները պարտվեցին Սիցիլիայի հույներին նույն օրը,ինչ պարսիկները Սալամինի հայտնի ճակատամարտում։
Ըստ Հերոդոտոսի Համիլքարը անհետացավ ճակատամարտի ընթացքում, բայց կարթագենացիները պնդում էին, որ Համիլքարը զոհեր է տալիս ճակատամարտի բարենպաստ արդյունքի համար, բայց տեսնելով բանակի պարտությունն ու իր զինվորների փախուստը նետվելով կրակը,այսպիսով մահացավ։

## Ծանոթագրություններ

## Գրականություն
* *Hazel, John*. Hamilcar // Who’s who in the Greek World. — Routledge, 2000.
Բրիանա Հոուի

**Բրիանա Նիկոլ Հոուի** (, ), ամերիկացի դերասանուհի։ Պարբերաբար մասնակցություն է ունեցել Fox հեռուստաընկերության հեռարձակված գերբնական սարսափ ժանրի «Էքզորցիստ» (2016) և թրիլեր ժանրի «Վերածնունդ» հեռուստասերիալներում, ներկայումս պարբերաբար հանդես է գալիս The CW հեռուստաալիքով հեռարձակվող «Բեթվումեն» սուպերհերոսային դրամա հեռուստասերիալում (2019–ներկա)։ Նեթֆլիքսով հեռարձակվող «Ջինի և Ջորջիա» հեռուստասերիալում կատարել է գլխավոր դեր մինչև 2021 թվականը։

## Վաղ կյանք
Մեծացել է Կալիֆոռնիայի Պասադենա քաղաքում, ընտանիքի հինգ երեխաներից ավագն է։ Սովորել է Պասադենայի աղջիկների համար նախատեսված ավագ կաթոլիկ դպրոցում, որտեղ էլ միացել է իմպրովիզացիոն թատրոնի թիմին։ Շարունակել է իր  թատերական կրթությունը և սովորել է թատերական արվեստ Նյու Յորքի Տիշ արվեստների դպրոցում։ Ուսանողական տարիներին նա սկսել է նկարահանվել «Խնջույքային ծառայություններ» (2008), «Համապատասխան սեռ» (2009) և «Արգելված հնարքներ» (2010)  կարճամետրաժ ֆիլմերում։

## Կարիերա
Նրա առաջին գլխավոր դերը եղել է «90210» հեռուստասերիալում, որտեղ կատարել է Սթեյսիի դերը՝ շարունակելով սովորել Նյու Յուրքում։ 2010 թվականին ավարտելուց հետո հաջողված կերպով անցել է առաջին լսումները և կատարել իր առաջնաելույթը «90210» հեռուստասերիալում։ 2013 թվականին դերակատարում է ունեցել «Սահմռկեցուցիչ հեքիաթներ» հեռուստասերիալում։

2014 թվականին Ջեյսոն Բեյթմենի հետ դերակատարում է ունեցել կատակերգական «Անտանելի ղեկավարներ» ֆիլմում, որտեղ կատարել է Քենդիի դերը։ 2015 թվականին տեղափոխվել է Լոնդոն իր առաջին պարբերաբար դերի համար, որը կատարել է «Ես ապրում եմ Լոնդոնում» բրիտանական հեռուստասերիալում։ 2016 թվականին ստացել է Քեթ Ռեյնսի դերը «Էքզորցիստ» հեռուստասերիալում, հայտնվել է  Հաննա Կասուլկայի կատարած դիվահարված աղջկա քրոջ դերը։ 2019 թվականին կատարել է Շաունա Բաբքոքի դերը «Վերածնունդ» հեռուստասերիալում։ Նույն տարում նկարահանվել է «Գումարած մեկ» ռոմանտիկ կատակերգությունում։

Ուշադրություն է գրավել Նեթֆլիքսի հեռարձակած «Ջինի և Ջորջիա» հեռուստասերիալում կատարած Ջորջիայի դերով։ Հեռուստասերիալը հեռարձակվել է 2021 թվականի փետրվարի 24-ին և շատ արագ դարձել է հանրաճանաչ, ունենալով 52 միլիոն բաժանորդ Նեթֆլիքս հարթակում։ 2021 թվականի ապրիլի 19-ին հեռուստասերիալը երկարացվել է երկրորդ եթերաշրջանով։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
*«Էքզորցիստ» հեռուստասերիալի աստղ Հաննա Կասուլայի հետ հարցազրույց
*Էնթոնի Մեյնդլի հետ հարցազրույց

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ Կալիֆոռնիայից
Կատեգորիա:Նյու Յորքի համալսարանի շրջանավարտներ
Երեք գյուղ (Մալթա)

[thumb|[Ատտարդի ու նրա շրջակայքի համայնապատկերը]]
**Երեք գյուղ** (մալթերեն՝ **Tlett Villaġġi**), Ատտարդ, Բալցան, Լիյա գյուղերից բաղկացած համայնք Մալթայի Հանրապետությունում՝ միջերկրածովյան Մալթա կղզու կենտրոնական շրջանում։ Համայնքը ձևավորող երեք գյուղերը այնքան մոտ են գտնվում միմյանց, որ երբեմն փողոցի մի կողմը դրանցից մեկինն է, հակառակ կողմը՝ մյուսինը։ Այդ երեք գյուղերը մեկմեկու նմանվում են նաև չափսով, հատակագծով, տարիքով։ Սուրբ Հովհաննեսի ուխտի (օրդենի) իշխանության ժամանակաշրջանում երեք գյուղերը համբավվել են որպես քաղաքամերձ գյուղական գրավիչ, հարմարավետ կեցավայր, որտեղ ունևորներն իրենց համար մեծ պալատներ ու որսորդական տնակներ են կառուցել (ինչ-որ առումով դրանք ծառայել են նաև որպես ազնվականության, բարեկեցության խորհրդանիշ, մալթայական հասարակության մնացած մասի նկատմամբ գերազանցության նշան)։ 1993-ից մինչև 2014 թվականն ընկած ժամանակահատվածում Ատտարդի ու Լիյայի բնակչության թվաքանակն աճել է, այնինչ Բալցանինը, ընդհակառակը, նվազել է, փոխարենն ավելացել է նրա բնակիչների միջին տարիքը։

File:Flag of Attard.svg|Ատտարդ
File:Flag of Balzan.svg|Բալցան
File:Flag of Lija.svg|Լիյա


## Ծանոթագրություններ

Կատեգորիա:Մալթայի բնակավայրեր
Մեհո Կոդրո

**Մեհո Կոդրո** (, ), հարավսլավցի և բոսնիացի ֆուտբոլիստ, հարձակվող, այժմ՝ մարզիչ։ Կենան Կոդրոյի հայրը։

## Ակումբային կարիերա
1985 թվականին Մեհո Կոդրոն իր նորամուտը նշել է «Վելեժ» ակումբում։ Հարավսլավիայի Առաջին լիգայի առաջին երկու մրցաշրջաններում նա ընդամենը 14 հանդիպում է անցկացրել։ Սակայն այնուհետև դարձել է մեկնարկային կազմի խաղացող և մասնակցել 1985/86 թվականների Հարավսլավիայի գավաթի խաղարկության հաղթանակին։

Հարավսլավիայի կազմալուծումից հետո՝ 1991 թվականին, նա տեղափոխվել է Իսպանիա, որտեղ միացել է «Ռեալ Սոսիեդադին»։ Սան Սեբաստիանի թիմի կազմում Կոդրոն անցկացրել է 4 մրցաշրջան՝ յուրաքանչյուրում խփելով առնվազն 10 գոլ։ 1993/94 մրցաշրջանում նա խփել է 23 գոլ, իսկ հաջորդում՝ 25՝ Լա Լիգայի ռմբարկուների ցուցակում զբաղեցնելով համապատասխանաբար երրորդ և երկրորդ տեղերը։

1995 թվականին Մեհոյին ձեռք է բերել «Բարսելոնան»։ Կապտանռնագույնների կազմում նա անցկացրել է 32 խաղ, խփել 9 գոլ, բայց մրցաշրջանի ավարտից և Յոհան Կրոյֆին հեռացնելուց հետո նա վաճառվել է «Տեներիֆեին»։ Այնտեղ Կոդրոն անցկացրել է 3 մրցաշրջան՝ մինչև 1999 թվականը, երբ թիմը դուրս է մնացել Պրիմերայից։

Հետագայում Կոդրոն մեկական մրցաշրջան է անցկացրել «Դեպորտիվո Ալավեսում» և «Մակկաբիում» (Թել Ավիվ), որից հետո ավարտել է խաղացողի կարիերան։

## Կարիերա ազգային հավաքականում
1991 թվականի սեպտեմբերի 4-ին Մեհո Կոդրոն իր նորամուտն է նշել Հարավսլավիայի ազգային հավաքականի կազմում Շվեդիայի հետ ընկերական խաղում։ Հարավսլավիայի կազմալուծումից հետո նա սկսել է խաղալ Բոսնիա և Հերցեգովինայի ազգային հավաքականում, որում անցկացրել է 13 խաղ և խփել 3 գոլ։

## Մարզչական կարիերա
Մարզչական կարիերան Մեհո Կոդրոն սկսել է 2006 թվականին՝ միանալով «Ռեալ Սոսիեդադի» մարզչական շտաբին։ 2008 թվականի հունվարի 5-ին նա նշանակվել է Բոսնիա և Հերցեգովինայի ազգային հավաքականի գլխավոր մարզիչ այն բանից հետո, երբ Բոսնիայի ֆուտբոլի ֆեդերացիան ընդունել է նրա պայմանները և խոստացել լիարժեք անկախություն ֆուտբոլային հարցերում։ Սակայն շուտով ամեն ինչ փոխվել է. Կոդրոն հրաժարվել է գլխավորել ազգային հավաքականը Իրանի հետ ընկերական խաղում, քանի որ ֆեդերացիան այդ խաղը նշանակել էր առանց իր իմացության, և հեռացվել է աշխատանքից։ Նա հասցրել է անցկացնել ընդամենը 2 ընկերական հանդիպում։

2008 թվականի ամռանը նա վերադարձել է Սան Սեբաստիան որպես պատանեկան թիմերի մարզիչ, երկու տարի անց նշանակվել է «Ռեալ Սոսիեդադ Բ»-ի գլխավոր մարզիչ։

2014/15 մրցաշրջանում Կոդրոն եղել է «Սարաևո» ակումբի գլխավոր մարզիչը, 2016/17 մրցաշրջանում՝ շվեյցարական «Սերվետի» գլխավոր մարզիչը, իսկ 2020 թվականից նույն երկրի «Ստադ Լոզան Ուշի» ակումբի գլխավոր մարզիչն է։

## Ծանոթագրություններ

## Արտաքին հղումներ
* BDFutbol. խաղացողի պրոֆիլ
* BDFutbol. մարզչի պրոֆիլ
* Կենսագրությունն ու վիճակագրությունը Սերբիայի հավաքականի կայքում 
* 
* 

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բարսելոնայի ֆուտբոլիստներ
Կատեգորիա:Բնօրինակում անաղբյուր հոդվածներ
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հարավսլավացի ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Փոփոխության քամին

**«Փոփոխության քամին»**, 2020 թվականին «Դարակ» հրատարակչության հրատարակած Աբել Միքայելյանի վեպը։ Խմբագիր` Վարդան Օնանյան։ Վեպի 4-5-րդ էջերում ներկայացված է խմբագրի նախաբանը։ Գրքի շնորհանդեսը տեղի է ունեցել 2020 թվականի դեկտեմբերի 11-ին։

## Գրքի հանձնարարականը
Աբել Միքայելյանի «Փոփոխության քամին» վեպի իրադարձությունները տեղի են ունենում 2018 թվականին։ Արտասովոր սյուժեով այս վեպում, որի գործողությունները սրընթաց զարգացում ունեն ու մինչև վերջ լարվածության մեջ են պահում ընթերցողին, ուղեկցվում են Հայաստանում քաղաքական իրադարձությունների համայնապատկերի ներկայացմամբ։ Վեպն ունի վառ արտահայտված հերոսներ, որոնք տիպական, ընդհանրական բնույթ ունեն, և նրանց նկատմամբ վերաբերմունքով ի ցույց են դրվում հեղինակի քաղաքացիական ազնիվ մոտեցումերը։ Վեպը կառուցված է արկածային վեպին հատուկ տարրերով, ունի հո­ւմորի անսպառ չափաբաժին, միանգամից կլանում է ընթերցողին՝ թողնելով մեծ տպավորություններ։

## Ծանոթագրություններ

Կատեգորիա:2020 գրքեր
Կատեգորիա:2020 վեպեր
Կատեգորիա:Դարակ հրատարակչության գրքեր
Ստիպե Լոնչար

**Ստեպան (Ստիպե) Լոնչար** (, ), բոսնիացի ֆուտբոլիստ, խորվաթական «Ռիեկա» ակումբի և Բոսնիա և Հերցեգովինայի ազգային հավաքականի կիսապաշտպան։

## Ակումբային կարիերա
Ստեպան Լոնչարը «Շիրոկի Բրիեգ» ակումբի սան է։ 2016 թվականի հուլիսի 24-ին «Վիտեզի» դեմ խաղում նա իր նորամուտն է նշել Բոսնիա և Հերցեգովինայի առաջնությունում։

2017 թվականին Լոնչարն օգնել է ակումբին նվաճելու Բոսնիա և Հերցեգովինայի գավաթը։ Նոյեմբերի 4-ին «Չելիկի» դեմ խաղում Ստիպեն խփել է իր առաջին գոլը «Շիրոկի Բրիեգի» կազմում։

2018 թվականի ամռանը Լոնչարը տեղափոխվել է խորվաթական «Ռիեկա» ակումբ՝ կնքելով 3 տարվա պայմանագիր։ «Ռուդեշի» դեմ խաղում նա իր նորամուտն է նշել Խորվաթիայի առաջնությունում։ 2019 թվականի փետրվարի 10-ին Զապրեշիչի «Ինտերի» դեմ խաղում Ստիպեն խփել է իր առաջին գոլը «Ռիեկայի» կազմում։ Նույն թվականին և հաջորդ մրցաշրջանում նա օգնել է թիմին երկու անգամ նվաճելու Խորվաթիայի գավաթը։ «Ռիեկայի» հետ պայմանագրի ժամկետն ավարտվում է 2021 թվականի հունիսի 15-ին։

## Միջազգային կարիերա
2018 թվականի փետրվարի 1-ին Մեքսիկայի ազգային հավաքականի դեմ ընկերական խաղում Ստիպե Լոնչարը նշել է իր նորամուտը Բոսնիա և Հերցեգովինայի ազգային հավաքականում։ Այնտեղ նա անցկացրել է 9 խաղ։

## Նվաճումներ
**Ակումբային**

**«[[Շիրոկի Բրիեգ ՖԱ|Շիրոկի Բրիեգ]]»**

* Բոսնիա և Հերցեգովինայի գավաթակիր՝ 2016/2017

**«[[Ռիեկա ՖԱ|Ռիեկա]]»**

* Խորվաթիայի կրկնակի գավաթակիր՝ 2018/2019, 2019/2020

## Ծանոթագրություններ

## Արտաքին հղումներ
* Վիճակագրությունը soccerway կայքում

Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Շիրոկի Բրիեգի ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆերենցվարոշի ֆուտբոլիստներ
Դարկո Մալետիչ

**Դարկո Մալետիչ** (, ), սերբ ֆուտբոլիստ, կիսապաշտպան։ Խաղացել է Բոսնիա և Հերցեգովինայի ազգային հավաքականում։

## Կարիերա
### Ակումբային
Դարկո Մալետիչն իր ծննդավայր Բանյա Լուկայի «Բորաց» ակումբի սան է, մեծահասակների թիմում իր կարիերան սկսել է նույն ակումբում։ «Բորացի» մեծահասակների թիմում անցկացնելով մեկ մրցաշրջան՝ Դարկոն մեկնել է խաղալու արտերկրում։ 2001 թվականին նա խաղացել է Վիեննայի «Ռապիդում», ապա շուրջ երկու տարի անցկացրել է սլովենական «Պուբլիկում» ակումբում։

2004 թվականին Մալետիչը խաղացել է Սանկտ Պետերբուրգի «Զենիթում», առաջնությունում 2 խաղ է անցկացրել հիմնական թիմի կազմում և 14 խաղ՝ փոխարինողների կազմում։ 2005 թվականին վարձավճարով տրվել է Յարոսլավլի «Շիննիկում», որտեղ նույնպես չի կարողացել ամրապնդվել առաջին թիմում (8 խաղ հիմնական կազմում, 11՝ փոխարինողների)։ Դրանից հետո նա կարճ ժամանակ խաղացել է Ռումինիայում՝ «Վասլույ» թիմի կազմում։

2006-2009 թվականներին Դարկոն խաղացել է Բելգրադի «Պարտիզանում», որում պարբերաբար դուրս է եկել խաղադաշտ և որոշակի հաջողությունների հասնել (44 խաղ, 2 գոլ, 2007 թվականին՝ Սերբիայի չեմպիոն և գավաթակիր)։ 2009-2010 թվականներին 10 խաղ է անցկացրել գերմանական «Կոբլենց» ակումբում՝ դառնալով մեկ գոլի հեղինակ։ Կարճ ժամանակով վերադարձել է «Բորաց», որտեղ անցկացրել է 21 խաղ և դարձել 6 գոլի հեղինակ։ 2011 թվականի հուլիսին նա միացել է ղազախական «Ակտոբեին»։ 2012 թվականի ամռանը Դարկոն դարձել է Պավլոդարի «Իրտիշի» խաղացող։ Իսկ ձմռանը նա վերադարձել է հարազատ «Բորաց» ակումբ։

2013 թվականի օգոստոսին ազատ գործակալի կարգավիճակով տեղափոխվել է բոսնիական «Վելեժ» ակումբ, որտեղ անցկացրել է երկու մրցաշրջան։ 2016 թվականին կրկին վերադարձել է «Բորաց», որտեղ էլ 2017 հունվարի 1-ին ավարտել է ֆուտբոկիստի կարիերան։

### Ազգային հավաքականում
2007-2012 թվականներին Մալետիչը խաղացել է Բոսնիա և Հերցեգովինայի ազգային հավաքականում՝ անցկացնելով 18 խաղ և դառնալով 1 գոլի հեղինակ։

## Նվաճումներ
* Բոսնիա և Հերցեգովինայի չեմպիոն (1)՝ 2010/11
* Սերբիայի չեմպիոն (1)՝ 2007/08
* Սերբիայի գավաթակիր (1)՝ 2007/08
* Ղազախստանի գավաթի եզրափակչի մասնակից (1)՝ 2012

## Ծանոթագրություններ

## Արտաքին հղումներ
* Պրոֆիլը footballdatabase.eu-ում
* Պրոֆիլը weltfussball.de-ում
*   
* 
* 

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Էդվարդ Ռոբերտ Հյուզ

**Էդվարդ Ռոբերտ Հյուզ** (, ), անգլիացի նկարիչ, ստեղծագործել է էսթետիզմի և պրեռաֆայելիզմի ոճերով։

## Կենսագրություն
Էդվարդ Ռոբերտ Հյուզը ծնվել է 1851 թվականի Քլարկենուելլում, Էդվարդ Հյուզի և Հարիեթ Ֆուրդի ընտանիքում։ Ունեցել է կրտսեր եղբայր՝ Ուիլյամ Արթուր Հյուզը։ Նրա հորեղբայրը՝ Արթուր Հյուզը, ուժեղ ազդեցություն է ունեցել նրա գործունեության վրա։ 1868 թվականին նա ընդունվել է Գեղարվեստի թագավորական ակադեմիա։

Էդվարդ Ռոբերտ Հյուզի ամենահայտնի նկարներն են՝ *Midsummer Eve* և *Night With Her Train of Stars*։

## Աշխատանքների ցանկ
* *Pack Clouds Away and Welcome Day* (1890)
* *Բետրուչիոյի հարսնացուն (Betruccio’s Bride),* 1895
* *Օ՜, այս ի՞նչ է հովտում (Oh, what’s that in the hollow?),* մոտ 1895
* *The Shrew Katherina* (1898)
* *Twixt Hope and Fear* (մոտ 1900)
* *Կինը ման է տալիս շանը* (մոտ 1900)
* *Հոգնած լուսին (Weary Moon),* (մոտ 1900)
* *The Valkyrie’s Vigil* (1906)
* *Ձյան սիրտը* (1907)
* Ամառային գիշերահավասարի նախօրյակին*(Midsummer Eve*), մոտ 1908
* *Մնթշաղային երազանքներ* (1911)
* *Night with Her Train of Stars*(1912)
* *Ցերեկ*
* *Idle Tears*
* *Making Music*
* *Գիշեր*

## Պատկերասրահ

Պատկեր:Edward Robert Hughes - Noc.jpg|Գիշեր
Պատկեր:Edward Robert Hughes - Midsummer Eve (1908c).jpg|Ամառային գիշերահավասարի նախօրյակին (մոտ 1908)
Պատկեր:Edward Robert Hughes - Bertucciova nevesta (1895).jpg|Բերտուչիոյի հարսնացուն (1895)
Պատկեր:Edward Robert Hughes - Oh, co je v te dire.jpg|Օ՜, այս ի՞նչ է հովտում (մոտ 1895)
Պատկեր:Edward Robert Hughes - Srdce snehu.jpg|Ձյան սիրտը (1907)
Պատկեր:Edward Robert Hughes - Fantazie za soumraku (1911).jpg|Մնթշաղային երազանքներ (1911)
Պատկեր:Edward Robert Hughes - Night with her Train of Stars - Google Art Project.jpg|Գիշերը աստղերի շարանով (1912)


## Ծանոթագրություններ

## Մատենագրություն
* Rodney Engen, 'The Twilight of Edward Robert Hughes RWS' ('Watercolours & Drawings', Jan 1990)

## Արտաքին հղումներ
* Էդվարդ Ռոբերտ Հյուզի աշխատանքներ

Կատեգորիա:19-րդ դարի անգլիացի նկարիչներ
Կատեգորիա:Անգլիացի նկարիչներ
Կատեգորիա:Բրիտանացի նկարիչներ
Կատեգորիա:Պրեռաֆայելիտներ
Լուկա Մենալո

**Լուկա Մենալո** (, ), խորվաթական ծագմամբ բոսնիացի ֆուտբոլիստ, որը խաղում է կիսապաշտպանի դիրքում։ Այժմ հանդես է գալիս խորվաթական Զագրեբի «Դինամոյում»։ Բոսնիայի և Հերցեգովինայի ազգային հավաքականի խաղացող է 2018 թվականից։

## Կարիերա
Լուկա Մենալոն ծնվել է Խորվաթիայի Սպլիտ քաղաքում, բայց մեծացել է բոսնիական Չապլինայում, որտեղի համանուն թիմում էլ սկսել է ֆուտբոլիստի կարիերան։ 2014 թվականի օգոստոսին նա տեղափոխվել է բոսնիական «Շիրոկի Բրիեգ»։ 2015 թվականի մայիսի 9-ին Մենալոն իր նորամուտն է նշել Բոսնիայի Պրեմիեր լիգայում՝ փոխարինման դուրս գալով Զենիցայի «Չելիկի» դեմ արտագնա խաղի 66-րդ րոպեին։ Խաղադաշտում հայտնվելուց 22 րոպե անց նա խփել է իր առաջին գոլը առաջնությունում։ 2017 թվականի ապրիլի 2-ին Մենալոն հեթ-տրիկի հեղինակ է դարձել Բոսնիայի Պրեմիեր լիգայի Սարաևոյի «Օլիմպիկի» դեմ տնային խաղում։ Ինը ամիս անց նա կրկնել է այս նվաճումը «Չելիկի» հետ արտագնա խաղում, որը նույնպես անցկացվում էր Բոսնիա և Հերցեգովինայի առաջնության շրջանակներում։

2018 թվականի փետրվարի 13-ին Լուկա Մենալոն պայմանագիր է կնքել Զագրեբի «Դինամոյի» հետ մինչև 2023 թվականը, բայց վարձավճարով շարունակել է խաղալ «Շիրոկի Բրիեգում» մինչև մրցաշրջանի ավարտը։ 2018/19 մրցաշրջանում Զագրեբի «Դինամոյի» կազմում դարձել է Խորվաթիայի չեմպիոն։

## Կարիերա ազգային հավաքականում
2018 թվականի հունվարի 28-ին Լուկա Մենալոն իր նորամուտն է նշել Բոսնիայի և Հերցեգովինայի ազգային հավաքականում՝ հիմնական կազմում խաղադաշտ դուրս գալով Ամերիկայի Միացյալ Նահանգների հավաքականի դեմ արտագնա ընկերական խաղում։

## Նվաճումներ
**«[[Շիրոկի Բրիեգ ՖԱ|Շիրոկի Բրիեգ]]**»

* Բոսնիա և Հերցեգովինայի գավաթակիր (**1**)՝ 2016/17

**«[[Դինամո Զագրեբ]]»**

* Խորվաթիայի չեմպիոն (**1**)՝ 2018/19

## Ծանոթագրություններ

## Արտաքին հղումներ
* Պրոֆիլը ''hrnogomet.com'' կայքում
*   
* 

Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Բոսնիա և Հերցեգովինայում ծնվածներ
Կատեգորիա:Դինամո Զագրեբի ֆուտբոլիստներ
Կատեգորիա:Շիրոկի Բրիեգի ֆուտբոլիստներ
Կատեգորիա:Ռիեկայի ֆուտբոլիստներ
Հանդիպում ձմռան վերջին

**«Հանդիպում ձմռան վեջին»** (), 1978 թվականի խորհրդային գեղարվեստական ֆիլմ, որը նկարահանել է ռեժիսոր Իոսիֆ Շուլմանը։

## Սյուժե
Աննա Ֆեոդորովնա Գուբարևան, որն աշխատում է որպես մարզային թերթի պատասխանատու քարտուղար, չի ձգտում նրան, որ շրջապատում սիրեն իրեն։ Նա վերապրել է Հայրենական մեծ պատերազմի ծանր տարիները և այժմ իր կյանքի ամեն մի րոպեն նվիրում է նրանց, ում կորցրել է պատերազմի տարիներին։

## Դերերում
* Լարիսա Լուժինա – *Աննա Ֆեոդորովա Գուբարևա
* Պյոտր Վելյամինով – *Վասիլևիչ, Աննա Գուբարևայի ռազմաճակատային ընկերը
* Ռոստիսլավ Յանկովսկի – *Սեմյոն Պետրովիչ, խմբագիր
* Վսևոլոդ Պլատով – *Տոպորով
* Ելենա Լեգուրովա – *Վիկա
* Ալեքսանդր Դեմյանենկո – *Կուդրյավի, ֆելիետոնիստ, որը տոնում է բնակարանամուտ
* Ռոստիսլավ Շմիրև – *Կիրիլ Կալինիչ
* Պավել Կորմունին – *Բումաժնիկով
* Դմիտրի Գալիցկի – *Տարասիկ
* Ալեքսանդր Կաշպերով – *Սլավա
* Վալենտին Նիկուլին – *բանաստեղծ «առանց անկյունների»
* Վլադիմիր Նովիկով – *Տարասիկի հայրը
* Պյոտր Յուրչենկով – *Սերգեյ, Աննա Գուբարևայի ամուսինը
* Վալենտին Բուկին – *մարդ քարհանքի վարչությունից
* Ալեքսանդր Բեսպալի – ''Սոմով, գլխավոր ինժեներ

## Նկարահանող խումբ
* Սցենարի հեղինակ՝ Վլադիմիր Գուսակով
* Ռեժիսոր՝ Իոսիֆ Շուլման
* Օպերատոր՝ Ֆելիքս Կուչար
* Կոմպոզիտոր՝ Վենիամին Բասներ
* Նկարիչ՝ Ալեքսանդր Չերտովիչ

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Ավագը (ֆիլմ)

«**Ավագը**» (), 1979 թվականի խորհրդային գեղարվեստական ֆիլմն Հայրենական մեծ պատերազմի մասին։

## Սյուժե
Տանկիստ-ավագ Կացուբան, ծանր վնասվածք ստանալով, հայտնվում է հոսպիտալում։

Բայց պատերազմը մոտենում է ավարտին, և ապաքինվելուց հետո Կացուբան ստանում անսպասելի հանձնարարություն․ նա ուղարկվում է թիկունքում՝ օդաչուների ուսումնարան, որտեղ դառնում է էսկադրիլիայի ավագ։ Կուրսանտների հետ հարաբերությունները միանգամից չեն դասավորվում, բայց հետո ավագը իսկական «հայր» է դառնում պատերազմով կոփված տղաների համար։

Գալիս է Հաղթանակի օրը, որը բոլորի համար տոն է դառnում։ Ավագը և նրա կուրսանտները նույնպես հաղթել են, բայց նրանք աչքերն արցունքներով է լցնում  կորստի դառնությունը և ցավը նրանց համար, ովքեր չեն ապրել մինչև մեծ հաղթանակ։

## Մրցանակներ
* 1980 – սցենարիստ Վլադիմիր Կունինը, ռեժիսոր Նիկոլայ Կոշելևը, օպերատոր Ալեքսեյ Ղամբարյանը, դերասան Վլադիմիր Գոստյուխինը «Ավագը» ֆիլմի ստեղծման համար արժանացել են Ալեքսանդր Դովժենկոյի անվան արծաթե մեդալների։

## Դերերում
* Վլադիմիր Գոստյուխին – *ավագ Կացուբա
* Նատալյա Սայկո – *Նատաշա
* Ալեքսանդր Վասիլև – *կուրսանտ Նիկոլսկի
* Անատոլի Գորին – *կուրսանտ Տարասկին
* Ալեքսանդր Ժդանով – *կուրսանտ Չեբոտար
* Անդրեյ Դանիլով – *կուրսանտ Սերգեև
* Ռամազ Աբուշիձե – *կուրսանտ Մենջերիձե
* Վլադիմիր Յուրև – *կուրսանտ Լեսաև
* Պավել Կաշլակով – *գնդապետ Եգորով
* Իգոր Կոմարով – *գեներալ Լեժիև
* Իվան Բորտնիկ – *Իվան Նիկանորիչ, հաշմանդամ
* Նիկոլայ Լավրով – *կապիտան Խիժնյակ
* Դմիտրի Լադիգին – *կրտսեր լեյտենանտ Պուգաչով
* Իգոր Եֆիմով – *գնդապետ բանակի շտաբից
* Վալերի Միրոնով – *լեյտենանտ
* Նիկիտա Միխայլովսկի – *տանկիստ

## Նկարահանող խումբ
* Ռեժիսոր՝ Նիկոլայ Կոշելև
* Սցենարիստ՝ Վլադիմիր Կունին
* Օպերատոր՝ Ալեքսեյ Ղամբարյան
* Կոմպոզիտոր՝ Իգոր Ցվետկով
* Բեմադրող նկարիչ՝ Գեորգի Կրոպաչով
* Նկարիչ-դեկորատոր՝ Վիկտոր Իվանով
* Հնչյունային ռեժիսոր՝ Հարրի Բելենկի
* Երգերի տեքստերի հեղինակ՝ Ալեքսանդր Տվարդովսկի
* Մոնտաժող՝ Աննա Բաբուշկինա
* Կոստյումներ՝ Ն. Խոլմովա

## Հետաքրքիր փաստեր
Վլադիմիր Գոստյուխինի խոստովանությամբ ֆիլմը մնում է դերասանի համար ամենասիրվածներից մեկը։

*«Երևի մարդկային բնույթով այդ հերոսն ինձ ամենամոտն է, և ամենից շատ նա է արտահայտում իմ մարդկային էությունը։ Նման տեսակի մարդիկ, ինչպիսին ավագ Կացուբան է, անցնում է իմ շատ դերերի միջոցով»*։

*Ավագ Կացուբան իմ լավագույն կերպարն է։ Կասեմ ավելին՝ մարդու իմ իդեալն է։*
* Ֆիլմը Ռուսաստանում թողարկվել է արտոնագրված տեսաերիզներով (տեղայնացնող՝ «Восток В»)։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Պատերազմի ճանապարհներին

«**Պատերազմի ճանապարհներին**» (), 1958 թվականի խորհրդային գեղարվեստական ֆիլմ։ Գլխավոր հերոսի նախատիպը եղել է օպերատոր Վլադիմիր Սուշինսկին։

## Համառոտ բովանդակությունը
Հայրենական մեծ պատերազմ։ Մահը յուրաքանչյուր գնդակի, յուրաքանչյուր արկի սուլոցի մեջ է։ Այրվող շենքեր, սոված մարդիկ նկուղներում։ Քանի մարդ է անցել հրե հողով՝ համբերատար, առնական, լուռ։ Նրանց կողքին քայլում էր կինոօպերատոր Վլադիմիր Սուշկովը (Անատոլի Կուզնեցով)՝ ստեղծելով դաժան պատմություն նրանց մասին, ովքեր եղել են և չեն եղել պատերազմում։

## Դերերում
* Վսեվոլոդ Սանաև – *Իվան Ֆեոդորովիչ Ուվարով, սերժանտ
* Անատոլի Կուզնեցով – *Վլադիմիր Սուշկով
* Յուրի Սոլովյով – *Վիկտոր Նիկոլաևիչ Մուրոմցև, լեյտենանտ, մարտկոցի հրամանատար
* Եվգենի Շուտով – *Պրիբիտկով
* Իա Արեպինա – *Վերա
* Խ. Ստրախով – *Դրաուդին
* Բորիս Մուրավյով – *Վլադիմիր Վասիլև
* Յուլիա Ցոգլին – *Քսենյա Իվլևա
* Օլեգ Մոկշանցև – *Մազեպա, հակատանկային մարտկոցի ավագ
* Յուրի Կիրեև – *Անատոլի Կռիլենկո
* Միխայիլ Բոչարով – *Սեդիխ
* Սվետլանա Սերովա – *էպիզոդ
* Պյոտր Սոբոլևսկի – *Կուլիչ
* Բորիս Շուխմին – *գեներալ 31-րդ
* Գենադի Յուխտին – *խոհարար
* Վիկտոր Մարկին – *ռադիստ
* Կլեոն Պրոտասով – *կինոօպերատոր
* Ալեքսանդր Ալյոշին – *էպիզոդ
* Վիկտոր Գլուշչենկո – *Մարյին
* Յուրի Լուկին – *էպիզոդ
* Գենադի Բոյցով – *էպիզոդ
* Նիկոլայ Զասեև-Ռուդենկո – *էպիզոդ
* Ա. Բրոնսկի – *էպիզոդ
* Ի. Դիդենկո – *էպիզոդ
* Կ. Լոգաչով – *էպիզոդ
* Ռ. Բովե – *էպիզոդ
* Վլադիմիր Կլուննի – *հետախույզների դասակի հրամանատար
* Պյոտր Լյուբեշկին – *զինվոր լոմիկով (լուսագրերում նշված չէ)

## Նկարահանող խումբ
* Ռեժիսոր՝ Լեոն Սահակով
* Սցենարի հեղինակներ՝ Նիկոլայ Ֆիգուրովսկի, Լև Սահակով
* Օպերատորներ՝ Իգոր Գելեյն, Վալենտին Զախարով
* Նկարիչ՝ Սեմյոն Ուշակով
* Կոմպոզիտոր՝ Կիրիլ Մոլչանով
* Երգի տեքստի հեղինակ՝ Եվգենի Դոլմատովսկի
* Հնչյունային ռեժիսոր՝ Վյաչեսլավ Լեշչև

## Ծանոթագրություններ

## Արտաքին հղումներ
* «Պատերազմի ճանապարհներին»

Կատեգորիա:1950-ականների ռուսերեն ֆիլմեր
Կատեգորիա:1958 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր Հայրենական մեծ պատերազմի մասին
Փիլիսոփայության համաշխարհային օր

**Փիլիսոփայության համաշխարհային օր** - 2005 թվականին ՅՈՒՆԵՍԿՕ համաշխարհային կազմկերպությունը  ամեն տարվա նոյեմբերի երրորդ հինգշաբթին հայտարարել է Փիլիսոփայության օրվա անցկացման օր։ Այս օրը նշվում է ՅՈՒՆԵՍԿՕ-ի ավելի քան 70 անդամ-պետություններում ամբողջ աշխարհում։

## Տոների ցանկ

## Ծանոթագրություններ

## Արտաքին հղումներ
* ՅՈՒՆԵՍԿՕ-ի գլխավոր տնօրենի 2004 թվականի ուղերձը

### Փիլիսոփայության համաշխարհային օր, 2011
* Փիլիսոփայության համաշխարհային օր, 2011, ՄԱԿ

Կատեգորիա:Փիլիսոփայություն
Կատեգորիա:ՄԱԿ-ի միջազգային օրեր
Էշլինգ Ֆրանչոզի

**Էշլինգ Ֆրանչոզի** (, ), իռլանդացի դերասանուհի, որն առավել հայտնի է «Գահերի խաղը» հեռուստասերիալում կատարած Լիանա Սթարքի և «Սոխակը» ֆիլմում կատարած Քլեր Քերոլի դերերով։

## Կենսագրություն
Էշլինգ Ֆրանչոզին ծնվել է 1993 թվականի հունիսի 6-ին Իտալիայում, հետո ընտանիքի հետ տեղափոխվել է Իռլանդիայի Դուբլին քաղաք։ Սովորել է Թրինիթիի քոլեջում։

Հեռուստատեսությունում առաջնաելույթ է ունեցել 2012 թվականին՝ «Մանրուքներ» սերիալում խաղալով էպիզոդիկ դեր։ 2015 թվականին «Փլուզում» սերիալում, որտեղ խաղացել է 2013-2016 թվականներին, կատարած դերի համար «Երկրորդ պլանի լավագույն դրամատիկ դերասանուհի» կատեգորիայում ստացել է «Irish Film and Television Awards» մրցանակը։ 2015 թվականին նկարահանվել է «Լեգենդներ» սերիալում։ Հետո՝ 2016-2017 թվականներին, «Գահերի խաղը» սերիալի 2 էպիզոդում խաղացել է Լիանա Սթարքի դերը։

2019 թվականներին «Սոխակը» ֆիլմում լավագույն դերի համար արժանացել է «AACTA» մրցանակի։

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Դուբլին քաղաքում ծնվածներ
Կատեգորիա:Իռլանդացի կինոդերասաններ
Սինգապուրի սպորտի թանգարան

**Սինգապուրի սպորտի թանգարան** (), սպորտի թանգարան Սինգապուրում, տեղակայված է Ազգային ստադիոնի արևմտյան մուտքի մոտ։

Սինգապուրի սպորտի թանգարանը հիմնադրվել է 1983 թվականին` պահպանելու և ցուցադրելու Սինգապուրի սպորտային ժառանգությունը։ Այն բացվել է 1983 թվականի մայիսին հանրության համար և համընկել է Հարավ-արևելյան Ասիայի 12-րդ խաղերի հետ Սինգապուրում։

Թանգարանը փակվել է Ազգային ստադիոնի պաշտոնապես փակման հետ, 2007 թվականի հունիսի 30-ին։ Սպորտային հուշերը տեղափոխվել են Սինգապուրի սպորտի խորհրդի և վերականգնման կենտրոնների կողմից ընտրված Սինգապուրի սպորտի խորհրդի ժամանակավոր գրասենյակի և ժառանգության անկյան նոր պատկերասրահ` մինչև Սինգապուրի սպորտի համալիրի կառուցման ավարտը 2011 թվականին։ Սինգապուրի սպորտի նոր թանգարանը Սինգապուրի սպորտի համալիրում առաջարկում է այլ ծառայություններ, ինչպիսիք են այցելուների կենտրոնը, սպորտի գրադարանը և սպորտի տեղեկատվության ռեսուրսների կենտրոնը։ 
 
Սինգապուրի սպորտի թանգարանը միացել է Սպորտի թանգարանների միջազգային ասոցացիայի և փառքի սրահի հետ, որը հիմնադրվել է ԱՄՆ-ում  1984 թվականին։ Այն նաև եղել է Թանգարանների կլոր սեղանի անդամ, որը հիմնադրվել է Ազգային ժառանգության խորհրդի կողմից։

## Պատկերասրահներ
Ընդհանուր առմամբ, այնտեղ եղել են 6 պատկերասրահներ։ Սինգապուրի սպորտի թանգարանում ցուցադրությունները վերաբերում են թե՛ օլիմպիական, թե՛ ոչ օլիմպիական սպորտաձևերին, ավանդական և տեղական խաղերի և ժամանցի հետ.

* Պատկերասրահ 1` Սպորտը գաղութային ժամանակներում 
* Պատկերասրահ 2` Սպորտը անկախ Սինգապուրում 
* Պատկերասրահ 3` Տեղական և ավանդական սպորտաձևեր 
* Պատկերասրահ 4` Փառքի սրահ 
* Պատկերասրահ 5` Օլիմպիականություն և տարածաշրջանային/միջազգային խաղեր  
* Պատկերասրահ 6` Պատվի սրահ

## Ծանոթագրություններ

## Արտաքին հղումներ
*Official website of the Sports Museum

Կատեգորիա:1983 հիմնադրումներ Ասիայում
Կատեգորիա:1983 հիմնադրված թանգարաններ
Կատեգորիա:Սինգապուրի թանգարաններ
Պապրաչա վանք

**Պապրաչա վանք** (, ), Զվորնիցկո - Տուզլանյան թեմի Սերբ ուղղափառ եկեղեցու վանք Պապրաչա գյուղում՝ Սերբական Հանրապետության Բոսնիա և Հերցեգովինայի Շեկովիչի համայնքում՝ ի պատիվ Սուրբ Աստվածածնի Ավետման։

## Պատմություն
300px|thumb|Պապրաչա վանքը
Վանքը հիմնադրվել է սերբ թագավոր Ստեֆան Դրագուտինի կողմից, որը 1284-1316 թվականներին ղեկավարել է այդ հողերը։ Հիմնադրման տարեթիվը հայտնի չէ, սակայն ժամանակակից օսմանյան փաստաթղթերը վկայում են այն մասին, որ վանքը գոյություն է ունեցել 16-րդ դարի առաջին կեսին։ Առաջին գրավոր հիշատակումը համարվում են 1513 թվականի թուրքական փաստաթղթերը։

1559 թվականին Պապրաչա վանքի Արսենի վանահայրն ու Գենադի վանականը մասնակցել են Տրոնոշա վանքի եկեղեցու վերականգնմանը։ 16-րդ և 17-րդ դարերում վանքը սերտ կապեր է պահպանել Ռուսաստանի հետ։ 1551 թվականին Գրիգորի վանահայրը եղել է Մոսկվայում։ Նա բերել էր Ավետարան, որը նվիրել էր երեց Հովսեփը Հրաշքների վանքից (): Հետագայում Ռուսաստանում են եղել Պապրաչայի մի քանի վանահայր ևս՝ նյութական և ֆինանսական օգնություն ստանալով ռուսական թագավորներից։ Վանքում պահպանվել են բազմաթիվ ռուսական գրքեր։ Վերջին անգամ Պապրաչայի վանականները Մոսկվայում են եղել Թուրքական մեծ պատերազմի ժամանակ (1683-1699):

1717 թվականի Ավստրո-թուրքական պատերազմի ընթացքում վանքը ավերվել է, իսկ նրա երեսուն բնակիչները սպանվել են թուրքերի կողմից։ 1853 թվականին վանական եկեղեցին վերակառուցվել է Սարաևոյի սերբերի աջակցությամբ այն բանից հետո, երբ օսմանյան իշխանությունները թույլատրել են շինարարական աշխատանքները։ 1880 թվականից վանքում վերածնվել է վանական կյանքը։

Երկրորդ համաշխարհային պատերազմի ժամանակ վանքը ավերվել և թալանվել է։ 1954 թվականին մասամբ վերականգնվել է Տավնա վանքի միանձնուհի Վարվառայի (Բոժիչ) ջանքերով։ 1971 թվականի սեպտեմբերի 21-ին վանքը կրկին օծվել է եպիսկոպոս Լոնգինի (Տոմիչ) կողմից։

2005 թվականին Պապրաչա վանքը ներառվել է Բոսնիա և Հերցեգովինայի ազգային հուշարձանների ցանկում։

## Ծանոթագրություններ

## Արտաքին հղումներ
* Պապրաչա վանքի պաշտոնական կայք 
* 

Կատեգորիա:Բոսնիա և Հերցեգովինայի ուղղափառ վանքեր
Hide and Seek (մինի ալբոմ)

***Hide and Seek*** (***HIDE and SEEK***), հարավկորեական գըրլ բենդ Weki Meki-ի երրորդ ստուդիական ալբոմը։ Այն թողարկվել է 2020 թվականի հունիսի 18-ին` Fantagio Music-ի կողմից և տարածվել է Kakao M-ի կողմից։

## Կոմերցիալ կատարում
EP դեբյուտը զբաղեցրել է 13-րդ հորիզոնականը 2020 թվականի հունիսի 20-ի Gaon Album Chart շաբաթական չարթում։

## Թրեք լիստ

## Չարթեր

## Ծանոթագրություններ

Կատեգորիա:2020 մինիալբոմներ
Կատեգորիա:Քեյ փոփ մինիալբոմներ
Հաշվարկելի թվեր

Մաթեմատիկայում **հաշվարկելի** (կամ **ռեկուրսիվ**) թիվ, որը որևէ ալգորիթմի միջոցով կարելի է հաշվարկել տրված ցանկացած ճշգրտությամբ (կոմպլեքս թվերի դեպքում պետք է հաշվարկելի լինի և՛ կեղծ, և՛ իրական մասը)։

Թիվը, որը չի հանդիսանում հաշվարկելի, կոչվում է անհաշվարկելի (անհաշվարկելի թվի օրինակ է Հաիթինի հաստատունը կանգ առնելու խնդրում)։

Ցանկաված հանրահաշվական թիվ (և, հետևաբար, ցանկացած ռացիոնալ թիվ, և առավել ևս ցանկացած ամբողջ թիվ) հաշվարկելի է։

Բոլոր հաշվարկելի թվերի բազմությունը հաշվելի անվերջ է, իսկ բոլոր անհաշվարկելի թվերի բազմությունը անհաշվելի անվերջ է։ Բոլոր հաշվարկելի թվերի բազմությունը (ինչպես նաև բոլոր անհաշվարկելի թվերի բազմությունը) խիտ ենթաբազմություն է իրական և կոմպլեքս թվերի բազմություններում։

Հաշվարկելի իրական թվերի կարգը իզոմորֆ է ռացիոնալ թվերի կարգին։

## Սահմանում
Իրական x թիվը կոչվում է հաշվարկելի, եթե գոյություն ունի ալգորիթմ, ինչը թույլ է տալիս յուրաքանչյուրին n \in P հաշվել երկուական կոտորակ ՝ վերջավոր թվով քայլերով a = \frac{k}{2^r},\ k \in \mathbb Z,\ r \in \mathbb N, այնպես որ |x - a| .

## Հատկություններ
*  Հաշվարկելի թվերի գումարը, տարբերությունը  և արտադրյալը հաշվարկելի են։
*  հաշվարկելի ֆունկցիա ռացիոնալ թվերը պարտադիր չէ հաշվարկելի լինի (բայց միշտ հանդիսանում է 0′-հաշվարկելի)
* Գոյություն ունի ընտրություն հաշվարկվող ենթաբազմությունների միջև S \subset P և հաշվարկելի իրական թվեր x \in [0, 1]։

## Ծանոթագրություններ

Կատեգորիա:Թվեր
Կատեգորիա:Մաթեմատիկական տրամաբանություն
Վճարման պահանջագիր

**Վճարման պահանջագիր** (), հաշվարկային փաստաթուղթ, որը պարունակում է բանկի միջոցով վճարողի կողմից ստացողին կնքված պայմանագրով որոշակի գումար վճարելու մասին ստացողի պահանջը։ Վճարման պահանջագրերը ներկայացվում են միջոցներ ստացողի կողմից վճարողի հաշվին` միջոցներ ստացողին սպասարկող բանկի միջոցով։

## Սահմանում
Ըստ մի շարք տնտեսագետների սահմանման՝ *վճարման պահանջագիրը* հաշվարկային փաստաթուղթ է, որը պարունակում է բանկի միջոցով վճարողի կողմից ստացողին կնքված պայմանագրով որոշակի գումար վճարելու մասին ստացողի պահանջը։ *Վճարման պահանջագրերը* ներկայացվում են միջոցներ ստացողի կողմից վճարողի հաշվին` միջոցներ ստացողին սպասարկող բանկի միջոցով։

## Վճարման պահանջագրի ձևեր
Վճարման պահանջագրերի վճարումը կարող է կատարվել.
* վճարողի պահանջով (ակցեպտով), 
* կամ առանց նրա պահանջի (առանց ակցեպտի)։

Վճարման պահանջագրերը կիրառվում են կազմակերպությունների կողմից` վճարողի հաշվից դրամական միջոցներ դուրս գրելու և դրանք միջոցներ ստացողի հաշվեհամարին փոխանցելու համար։ Այս ձևն օգտագործվում է ապրանքների (աշխատանքների, ծառայությունների) դիմաց վճարումներ կատարելիս և պայմանագրով նախատեսված այլ դեպքերում։ Վճարման պահանջագրերը թողարկվում են ապրանքների (աշխատանքների, ծառայությունների) մատակարարների կողմից և հանձնվում են բանկին։ Այս դեպքում ակցեպտը ապրանքային կամ հաշվարկային փաստաթղթերի վճարման կամ համաձայնության երաշխիք է։ Դրամական միջոցների առանց ակցեպտի դուրսգրումը պայմանագրով նախատեսված դեպքերում վճարողների հաշվից դուրսգրում է, որն իրականացվում է բանկի կողմից, եթե բանկային հաշվի պայմանագրում առկա է պահանջվող միջոցների առանց ակցեպտի դուրսգրման պայման կամ բանկային հաշվի պայմանագրի լրացուցիչ համաձայնագիր։

## Տես նաև
* Վճարման օրդեր 
* Ինկասո

## Ծանոթագրություններ

Կատեգորիա:Բանկային գործ
Կատեգորիա:Հաշվապահություն
Կատեգորիա:Տնտեսագիտական տերմիններ
Կատեգորիա:Տնտեսագիտություն
Կատեգորիա:Փաստաթղթեր
Կատեգորիա:Ֆինանսներ
Մենսուր Մույջա

**Մենսուր Մույջա** (, ), բոսնիա-խորվաթական ֆուտբոլիստ, պաշտպան։ Խաղացել է Բոսնիա և Հերցեգովինայի ազգային հավաքականում։

## Կարիերա
### Ակումբային
Մենսուր Մույջան իր կարիերան սկսել է «Զագրեբում», որտեղ նա խաղացել է մինչև 2009 թվականը և որի կազմում անցկացրել է 135 խաղ Խորվաթիայի առաջնությունում։

2009 թվականի հունիսին Մույջան 500 հազար եվրոյով տեղափոխվել է գերմանական «Ֆրայբուրգ»։ Նոր ակումբում Մենսուրն իր նորամուտը նշել է 2009/10 մրցաշրջանի երրորդ տուրի «Բայերի» դեմ խաղում (0-5)՝ փոխարինման դուրս գալով 76-րդ րոպեին։

2011 թվականի հունվարի 12-ին Մույջան երկարաձգել է պայմանագիրը «Ֆրայբուրգի» հետ մինչև 2014 թվականը։ 2014 թվականի մայիսի 12-ին պայմանագիրը երկարաձգվել է ևս երկու տարով։

2016 թվականի օգոստոսի 26-ին Մենսուր Մույջան ազատ գործակալի կարգավիճակով տեղափոխվել է գերմանական երկրորդ Բունդեսլիգայում հանդես եկող «Կայզերսլաուտերն», որտեղ խաղացել է մեկ տարի՝ անցկացնելով 13 խաղ։ 2017 թվականի հուլիսին ավարտել է ֆուտբոլիստի կարիերան։

### Ազգային հավաքականում
Խորվաթիայի երիտասարդական ազգային հավաքականում Մենսուր Մույջան անցկացրել է 8 խաղ։ 2010 թվականին նա որոշել է խաղալ Բոսնիա և Հերցեգովինայի ազգային հավաքականում, ուր առաջին անգամ հրավիրվել է 2010 թվականի մայիսին Շվեդիայի և Գերմանիայի ազգային հավաքականների հետ ընկերական խաղերին մասնակցելու համար։ 2010 թվականի օգոստոսի 10-ին Մույջան իր նորամուտն է նշել ազգային թիմում Կատարի դեմ խաղում։ 2014 թվականի մայիսին Մենսուրն ընդգրկվել է Բրազիլիայում կայացած Աշխարհի 2014 թվականի առաջնությանը մասնակցած Բոսնիայի և Հերցեգովինայի ազգային հավաքականի կազմում։

## Ծանոթագրություններ

## Արտաքին հղումներ
* Պրոֆիլ «Ֆրայբուրգի» պաշտոնական կայքում  
*   
* Անձնագիրը ''Fussballdaten.de- ում''
* Պրոֆիլը Խորվաթիայի ֆուտբոլային միության կայքում
* 
* 

Կատեգորիա:Ապրող անձինք
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Զագրեբի ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրայբուրգի ֆուտբոլիստներ
Իվան Բուրցով

**Իվան Բուրցով** ( ), ռուս զինվորական, դեկաբրիստ, գեներալ–մայոր (1829)։

Մասնակցել է 1812 թվականի հայրենական պատերազմին, ապա՝ 1813–14-ի ռուսական բանակի արտասահմանյան արշավանքներին։ Եղել է «Փրկության միության» և «Բարօրության միության» անդամ (1817–21)։

1817–19 թվականներին, որպես ռազմական պատմաբան, ղեկավար դիրք է գրավել Գլխավոր շտաբի «Վոեննի ժուռնալ» («Военный журнал») թերթի խմբագրությունում։ 1821 թվականին հեռացել է հեղափոխական շարժումներից։ Կալանավորվել է (6 ամիս) դեկաբրիստների գործով։

1827 թվականին ուղարկվել է Կովկաս, նշանակվել Թիֆլիսյան, ապա Մինգրելյան հետևակային գնդերի հրամանատար։ Մասնակցել է 1826–28-ի ռուս–պարսկական․ և 1828–29-ի ռուս–թուրքական պատերազմներին, աչքի ընկել Կարսի, Ախալքալաքի, Ախալցխայի, Էրզրումի, Բաբերդի գրավման ժամանակ։

## Զինվորական կոչումները
* ենթասպա (30.07.1812)
* պոդպորուչիկ (06.03.1816)
* պորուչիկ (12.08.1817)
* շտաբս-կապիտան (30.08.1818)
* կապիտան (10.12.1819)
* գնդապետ (28.07.1822)
* գեներալ-մայոր (14.04.1829)

## Շքանշաններ
* Սուրբ Վլադիմիրի (01.08.1814)
* Սուրբ Աննայի (1820)
* Ալմաստե նշաններ Սուրբ Աննայի շքանշանին (1823)
* Սուրբ Գեորգիի (16.11.1828)
* Սուրբ Վլադիմիրի (29.11.1828)

## Արտաքին հղումներ
*Следственное дело И. Г. Бурцева «Восстание декабристов», Т. XХ, С. 182–204; 516–519, pdf

## Գրականություն
Краткие биографии военных, гражданских и др. деятелей Кавказа за время с конца прошлого столетия до середины настоящего // Кавказский календарь на 1889 год. — Тф.: Тип. Канц. Главнонач. гражд. частью на Кавказе, 1888.

## Ծանոթագրություններ

Կատեգորիա:Ռուս գեներալներ
Կատեգորիա:Ռուս դեկաբրիստներ
Կատեգորիա:Ռուս զինվորականներ
Մոնի մշակույթի թանգարան

**Մոնի մշակույթի պետական թանգարան** (բիրմ.` မွန်ယဉ်ကျေးမှုပြတိုက်), նախկինում՝ Մոնի ազգային թանգարան, թանգարանը գտնվում է Հթավայի բրիջ րոադ և Բահո րոադ համար 50 հասցեում, Մյանմայի Մոն Սթեյթ շրջանում։ Այն հիմնադրվել է 1955 թվականին։ Թանգարանը գործում է Մյանմայի ազգային թանգարանի Հնագիտության բաժնի ղեկավարության տակ։

## Հավաքածուներ

Թանգարան հիմնականում ցուցադրում է ավադական հագուստներ, բուդդայական արվեսի գործեր, քանդակներ, արմավենու տերևի վրա գրված ձեռագրեր, ձեռագործ, էթնիկ մոների բրոնզե, արծաթե իրեր, մեաղադրամներ և արձանիկներ, ովքեր հիմնադրել են Հնդկաչինի ամենավաղ քաղաքակրթություններից մեկ և պատասխանաու էին Հնդկաչինում Թհերավադա բուդդակայանության տարածման համար։ Հիմնականում թանգարանում պահվում են Մոն թագավորության կերամիկական արվեստ գործեր, այդ թվում` Մարտաբանի ջահեր և Մոնի երաժշտական գործիքները, որոնք կարելի է տեսնել միայն աշխարհի հայտնի թանգարաններում։ Ավելին, այն ցուցադրում է Միազեդիի քարե արձանագրության ձեռագիր պաճենը մոնի լեզվով և իշխող թագուհի Շին Շավբուի ծիսական սաղավարտի կրկնօրինակը (իրական օրինակը պահվում է Լոնդոնի Վիկտորիայի և Ալբերտի թանգարանում)։


File:Lorchestre thaïlandais piphat mon (musée de la musique) (3771128467).jpg|Մոնի երաժշտական գործիքները, ցուցադրվում են Փարիզի Երաժշտության քաղաքում
File:Museo Naval Madrid Tinaja Martaban 019 Lou.JPG|*Մարտաբանի սափոր* Մադրիդի ծովային թանգարանում, Իսպանիա
File:Shwedagon Crown.JPG|Իշխող թագուհի Շին Սաուբուի ծիսական սաղավարտը, այժմ` Լոնդոնի Վիկտորիայի և Ալբերտի թանգարանում


### Այլ մշակույթներ
Թանգարանը նաև ցուցադրում է գտածոներ Պյուերից, Թունգո մշակույթից և Կոնբունգ մշակույթից, այդ թվում` 19-րդ դարի բազմոցներ, որ օգտագործել է Կոնբունգի թագուհի Սեինդոնի և արքայադուստր Մյատ Փհայա Գալայի կողմից, որն իշխել է 19-րդ դարի վերջին կամ 20-րդ դարի սկզբին։

## Մուտք
Թանգարանը բաց է 09:30-16:30-ը:

Թանգարան մուտքի վճարը 5000 քյաթ է օտարերկրյա այցելուների համար, 500 քյաթ` տեղի մեծահասակների համար և անվճար է դպրոցական երեխաների համար։

## Ծանոթագրություններ

Կատեգորիա:1990 հիմնադրված թանգարաններ
Կատեգորիա:Մյանմայի թանգարաններ
Կատեգորիա:1990 հիմնադրումներ Մյանմայում
Մեյբլ Ստրիքլենդ

**Մեյբլ Ստրիքլենդ** (, ), անգլո-մալթացի լրագրող, թերթի սեփականատեր և քաղաքական գործիչ։

## Ընտանիք և անձնական կյանք
Ստրիքլենդը սըր Ջերալդ Ստրիքլենդի (հետագայում Մալթայի 4-րդ վարչապետ) և լեդի Էդելին Սակվիլի դուստրն էր։ Նրա մայրը ավագ դուստրն էր Ռեջինալդ Սակվիլի, որը Քենթ կոմսության Դե Լա Վարայի 7-րդ կոմսն էր Քնոլից։ Մեյբլն այդպես էլ չի ամուսնացել` իր ունեցվածքի մեծ մասը թողնելով իր միակ ժառանգորդ Ռոբերտ Հորնիոլդ-Ստրիքլենդին։

## Բնակավայր
Մեյբլ Ստրիքլենդն իր կյանքի մեծ մասն ապրել է Լիջայի Պարիզիո վիլլայում։ Մինչ այդ նա ապրում էր իր ընտանեկան տանը` Վիլլա Բոլոնիայում` Ատարդում (Մալթա)` իր հոր` լորդ Սթրիքլենդի տանը։

## Կարիերա
Սթրիքլենդը Մալթայում թերթ է հիմնել իր հոր և խորթ մոր` լեդի Սթրիքլենդի հետ (Մարգարետը` Էդվարդ Հալթոնի դուստրը)։ 1935 թվականին նա դարձել Է «Թայմս օֆ Մալթա»-ի և «Իլ Բերկա»-ի խմբագիրը, իսկ հոր մահից հետո` 1940 թվականին, զբաղեցրել է թերթերի կառավարչի պաշտոնը։ Չնայած այն բանին, որ մի քանի անգամ կորուստներ է կրել, Երկրորդ համաշխարհային պատերազմի ժամանակ Մալթայի պաշարման ընթացքում թերթը ոչ մի համար չի բաց թողել։ Մեյբլը 1950-ական թվականներին ձևավորել և ղեկավարել է առաջադիմական Սահմանադրագիտական կուսակցությունը և եղել է 1950 - ական թվականների գլխավոր քաղաքական առաջնորդներից մեկը` մասնակցելով 1956-1957 թվականների ինտեգրացիոն բանակցություններին, ինչպես նաև դեմ լինելով անկախությանը 1964 թվականին։ 1962 թվականին ընտրվել է Մալթայի խորհրդարանի պատգամավոր։ Նա միշտ կրքոտ պայքարել է ազատ և անկախ մամուլի համար ու պահպանել է Մալթայի կապերը Մեծ Բրիտանիայի և համագործակցության հետ։ Թոշակի անցնելով` նա իր ընտանիքի անունից հիմնադրել է Ստրիքլենդի հիմնադրամը։

## Մահ
Մեյբլ Սթրիքլենդը մահացել է 1988 թվականի նոյեմբերի 29-ին և թաղված է Ստրիքլենդ ընտանեկան դամբարանում` Սուրբ Պողոսի տաճարում։

## Ծանոթագրություններ

Կատեգորիա:20-րդ դարի կին գրողներ
Կատեգորիա:20-րդ դարի լրագրողներ
Կատեգորիա:20-րդ դարի քաղաքական գործիչներ
Կատեգորիա:Մալթայի քաղաքական գործիչներ
Կատեգորիա:Մալթայի քաղաքականություն
Կատեգորիա:Մալթացի լրագրողներ